Apelliu Chasco

L'apelliu **Chasco** u **Txasko** ye un apelliu basco que tiene as suyas radices tradicionals en Los Arcos (Reino de Navarra), encara que tiene ramas en a propia Navarra (Viana) y en Alaba (Santa Cruz de Campezo).

## Historia y heraldica

Se tracta un linache d'orichen basco-navarro que a suya mas antiga casa solar radicó en a villa de Los Arcos, d'o partiu chudicial d'Estella, en Navarra, d'an pasó a las poblacions cercanas de Nazar, Piedramillera, Torralba del Río, Estuniga y Espronceda. Prebó lo suyo hidalguía en repetidas ocasions, en Los Arcos se devanta encara la suya casa-palacio d'o S. XIV con torre y cabo d'armería, esto ye, piedra angular con as armas d'a familia en baixorrelieu, frent a la plaza mayor y la Seu. En esta mesma ciudat yera emparentada con atros linaches nobles d'allí, como lo d'Alba, descendent d'o ilustre linache d'Alaba, que lo suyo escudo usaba, y asinas trobamos que José d'Alba y Chasco, con atros chirmans y deudos, litigoron y obtenioron sentencia favorable de l'Audiencia de Navarra respective a l'uso d'o referiu escudo. Amás, asistió siempre Juan Chasco, en Los Arcos, a las chuntas que lo estau noble celebraba en o claustro d'a ilesia parroquial y estió Rechidor perpetuo d'a villa, como compreban abundants testimonios d'escribanos.

L'apelliu data de 1307, pero dica l'anyo 1798 no s'incorpororon os expedients d'hidalguía, y en él consta o escudo d'armas que amaneixeba en a casa de Los Arcos. A suya heraldica consta d'un pino, y un lión andante, trascruzau a lo piet d'o tronco, rancau; a cada costau de l'arbol, un castiello. Existe unatro escudo seguntes Vicente de Cadenas y Vicent: azul, una clau de plata, mesa en palo y acompanyada, en a diestra, por un candau d'oro.

## Etimolochía

Seguntes Euskaltzaindia a suya grafía actual para os bascofonos habría d'adoptar a ***tx*** y a ***k*** de l'euskera actual, substituindo **Chasco** por ***Txasko***.

L'orichen y etimolochía d'o linache "(De) Chasco" u "Txasko" no ha estau obchecto d'estudio por parte de muitos historiadors por o que existen pocos libros que charren d'o apelliu como que tal. Entre os estudiosos d'iste apelliu trobamos a l'erudito Don Alfredo Basan. Contino s'exposan cualques d'as obras que analisan l'apelliu en o dito aspecto:

* **Euskal deituren izendegia (''Philippe Oyhamburu''):**

Chasco:   Etxazko (D'o termin "casa", en euskera "etxe") u Sasko (D'o termin "chinestra", en euskera "sasi").

* **Apellidos bascos (''Endika de Mogrobejo''):**

Txasko: Retamal (terreno poblau de chinestras, plantas arbustivas de flors amariellas).

Como que conclusión, destacamos a coincidencia d'os dos autors en que a etimolochía d'o apellido deriva de "sasi" (barza, chinestra). Tot ixo, sin perchuicio de que encara que toz dos autors haigan intentau trobar radices euskericas, a partir de "etxe" (casa) u "sasi" (barza, barzal), res verosimil se puede decir a o respecto.

En tot caso, y parando cuenta a la localización cheografica que historicament ha teniu l'apelliu, ye probable que a suya formación pueda estar relacionada con o romance navarro u navarro, charrau entre os sieglos X dica o XVII en o centro y sud de Navarra, que pese a o proceso de castellanización sufierto, tanto o lexico como que as fablas castellanas d'o centro, sud y este de Navarra han manteniu dica calendata recient u conservan hue lo día rasgos identificativos d'iste como que l'aversión a las parolas esdruixulas. Entre as caracteristicas d'o citau idioma destacamos, por a suya posible relación con l'apelliu que estudiamos, as particularidaz foneticas que presenta, como que puede estar a tendencia a perder a *y-* inicial. Eixemplo d'ixo será la formación d'o navarrismo mas extendiu como que ye o antropónimo *Xabier*, adaptau a muitas luengas occidentals.

* *Etxe* (u *etxa-* en componius) *berri* ("Casa nueva" en basco) > Exavierre (1091) > Xavier, (y atras variants dende 1102)

Seguindo ista teoría podemos plegar a la siguient conclusión:

* *Etxe* (u *etxa-*) *asko* ("Aglomeración de casas u muitas casas" en basco) u unatra posible composición a partir de l'afixo *-zko* (Sufixo de materia, que indica a composición u substancia d'un obchecto u ser basco) > Echasco u Etxazko > Chasco.

Preba d'ixo será la cita que exposamos contino fechada en l'anyo 1358 d.C. en a villa de Piedramillera d'a Merindat d'Estella:

## Referencias

## Enlaces externos

*  Euskal deiturak-Euskaltzaindia (Pachina 46).
*  Consultas Patrimonio Cultural de Navarra Registro nº: NA-1-033-002078-000. Escudo de armas de Chasco.
* INE - Instituto Nacional de Estadística:  INE ''Apellido Chasco por provincia de residencia'',  INE ''Apellido Chasco por provincia de nacimiento'',  INE ''Apellido Chasco por nacionalidad''.
*  El Gran Priorato de Navarra de la Orden de San Juan de Jerusalén (Pachinas 5 y 8).
*  Notas del vecindario de Los Arcos en la Baja Edad Media: laicos y cabildo parroquial, presencia de judíos y organización municipal (Pachinas 205, 222, 223, 225, 227 y 229).